
AUCTORE  CUM1XG  KIDD. 


Ex  magna  malorum  cohorte,  generi  huma- 
no infesta,  Enteritidem  Medici  attentione 
fere  dignissimam  existimo ; utpote  quae 
saepe  quasi  sponte  occurens,  saepius  etiam 
aegri  imprudentia  superinducta,  nec  raro 
eventu  pestifero  finita,  summam  semper  cu- 
ram, et  assiduam  diligentiam  postulet.  His 
rite  perpensis,  eam  idoneum  quoque  tenta- 
minis inauguratis  argumentum  praebituram 
censeo ; amplius  quidem,  quam  tempus  et 
limites  nostri  rite  amplecti  poterunt. 

DE  ENTERITIDE. 


DE  NOMINE  ET  DEFINITIONE 

Clarissimus  Ccjllenus  intestinorum  in- 
flammationem, sub  nomine  Enteritide  “No- 
•'6  sologiae”  suae  inseruit,  in  classe  Pyrexia- 
rum  et  ordine  Phlegmasiarum  collocatam 
hisque  verbis  definivit, 

“ Pyrexia  typhodes : dolor  abdominis 
“ pungens,  tendens,  circa  umbilicum  tor- 
“ quens : vomitus  ; alvus  pertinaciter  ad- 
‘c  stricta.” 

In  duas  distribuit  species ; Enteritidem 
nimirum  phlegmonodeam,  dolore  acuto, 
pyrexia  vehementi,  vomitu  et  alvo  adstric- 
ta ; et  Enteritidem  erythematicam,  dolore 
et  pyrexia  lenioribus,  sine  vomitu,  et  cum 
diarrhoea.  Duas  vero  istas  species  nec  natu- 
ra satis  distinctas  esse,  nec  raro  alteram  in 
alteram  concurrere,  Medici  nuperiores  os- 
tenderunt. 


DE  ENTERITIDE. 

DE  MORBI  HISTORIA. 

Hic  morbus  omnibus  in  regionibus  occur- 
rit ; sed  saepissime  sub  coelo  frigido  et  lm- 
mido.  Nulla  quidem  aetas  eum  fugit ; sed 
adultos  magis  quam  infantes ; ex  adultis 
senes  maxime  invadit : fortasse  quia  eorum 
intestina  torpidiora  esse  solent,  nec  tanto 
muci  tegmine  quanto  puerorum  gaudent ; 
quo  pacto  acribus  ingestis,  ipsis  etiam  ster- 
coribus irritantibus,  ei  magis  obnoxia  eva- 
dunt. 

Hujus  morbi  initio  languor  lassitudoque 
adsunt ; horrores  cum  caloribus  alternant ; 
pulsus  exilis,  celer,  durus  evadit ; cutis  ca- 
let arescitque  ; abdomen  tumet,  et  dolor  tor- 
quens in  aliqua  abdominis  parte,  sed  prae- 
cipue circa  umbilicum  percipitur.  Hic 
pressu  multum  augetur ; venter  sese  contra- 
hit quasi  in  tumores  vel  orbiculos  multos, 
vires  valde  et  subito  imminuuntur.  E ven- 
triculo materia  multa  biliosa  vomitu  ejici- 
tur ; os  et  fauces  arida  sunt ; et  secretiones, 

DE  ENTERITIDE. 


qualiter  partibus  inflammatis  contingere  so- 
let, suppressae  sunt.  Dolor  quidem  abdo- 
minis multum  intenditur,  motu  spasmodi- 
co, aut  vermiculari  quasi  intestinorum,  ho- 
minem torquente.  Hic  motus  raris  quibus- 
dam morbi  exemplis,  inversus  fit ; et  ster- 
cora, vel  etiam  medicamenta,  per  inferiora 
indita,  ore  ejiciuntur. 

Anxietatem  et  dolorem  ingentem  vultus 
aegri  mire  exprimit ; sitis  intensa  urget, 
urina  parce,  nec  facile  fluit.  Alvus  fere  ad- 
stricta  est ; sed  aliquando  diarrhoea  potius 
adest ; nec  pauci  Enteritide  extincti  sunt, 
quibus  alvus  haud  incommode  onus  suum 
naturale  reddidit.  Aliis  mucosa  videtur, 
faece  naturali  retenta. 

Morbo  jam  ad  finem  lethalem  properante, 
haec  signa  apparent.  Membra  extrema  fri- 
gescunt ; facies,  et  labia  maxime  pallida 
sunt ; sudores  olidi  gelidique  e variis  corpo- 
ris partibus  prorumpunt ; respiratio  diffi- 
culter ducitur  ; singultus  adest ; aliquando 
materiae  biliosae  vel  sterco  raceae  vomitus 
est.  Si  quando  haec  indicia  molesta  re- 
pentino evanescunt ; si  alvus,  antea  adstric- 

ta,  nunc  solvitur ; adstantes  et  amici  aegrum 
cito  convaliturum  esse  putant.  At  Medicus 
peritus  bene  scit,  haec  signa  mortem  prae- 
sagire, et  gangraenam  supervenisse  eviden- 
ter ostendunt. 

Dolor  hujus  morbi  comes,  gravissimus 
est : et  praeterea  motu  torquente,  peristal- 
tico  dicto,  augetur.  Cibus  et  excrementa 
quoque,  gase  extricando,  in  transitu  intesti- 
na multum  distendunt,  irritantque.  Aeger 
misere  anxius  omnes  in  partes  se  torquet, 
ut  aliquid  levamenti  parare  possit : nunc 
dextro  lateri,  nunc  sinistro,  incubans.  Sed 
corpus  frequentissime  antrorsum  inclinatur. 
Aliquando  expergiscitur,  lecto  exsurgit, 
ambulat  per  cubiculum  sine  quovis  doloris 
levamento.  Lectum  rursus  petit,  somnum 
quaerens,  sed  frustra  ; mors  enim  brevi  vic- 
timam languidam  opprimit. 


DE  CAUSIS. 

Causae  vel  praedispon entes,  vel  excitan- 
tes, sunt. 

DE  ENTERITIDE. 


Causae  Enteritidis  praedispon entes  sunt, 
vita  ignava,  sedentaria,  qua  intestina  irri- 
tabilia, neque  minus  torpida  evadunt ; li- 
quorum ardentium  abusus ; habitus  corpo- 
ris robustus ; temperamentum  sanguineum  ; 
victus  valde  stimulans  nimisque  nutriens, 
aetus  provecta  ; alvus  adstricta  ; et  priores 
intestinorum  morbi. 

Causae  Enteritidis  excitantes  sunt,  quic- 
quid  actionem  partis  auget,  ut  frigus  corpo- 
ri, maxime  pedibus  aut  ventri  admotum, 
hominis  praesertim  praegresso  calore,  vel 
aliis  causis  mobilioris  redditi,  Enteritidem 
saepe  facit.  Cullenus  putat,  a frigore  hu- 
mores ab  externis  ad  internas  dirigi  partes : 
sed  Dominus  J.  Burns,  potius  nervorum 
actioni  affectum  frigoris  attribuit.  Addit, 
nullum  humorum  impetum  auctum  existe- 
re  posse,  sine  aucta  nervorum  actione. 
Aliae  causae  excitantes,  sunt  acria  intrinse- 
cus sumpta  ; violentia  externa  ; colica  ; her- 
nia. In  acribus  recenseri  possunt  arseni- 
cum, argenti  nitras,  antimonii  tartras,  acida, 
alcalia,  mille  venena,  quae  non  tantum,  nec 
etiam  semper  ventriculum  inflammant  sed 

intestina  gravissime  afficiunt.  Faeces  duri- 
ores, retentae,  eodem  numero  recenseri  de- 
bent ; atque  Hernia  incarcerata  aut  Erysipe- 
las, Rheumatismus,  Colica  in  Enteritidem 
desinentes,  morbum  lethalem,  singuli  suo 
more,  excitant. 

DE  MORBI  TERMINATIONE. 

Enteritis  eodem  ac  aliae  inflammationes 
modo  terminari  potest : per  resolutionem, 
effusionem,  suppurationem,  gangraenam. 

Omnium  harum  terminationum  resolutio 
maxime  optanda  est : et  his  signis  cognosci- 
tur. Dolor  locum  mutat ; nausea  et  vomi- 
tus minus  urgent : alvus  prius  pertinaciter 
adstricta,  nunc  laxantibus  solvitur  ; enematis 
datis  pulsus  plenior  er  mollior  fit ; atque  co- 
piosa et  generalis  effusio  e cute  manifesta  est. 
Dolor  minuitur,  neque  tam  frequens  est ; 
omnia  signa  levantur,  et  aeger  abdominis 
etiam  pressionem  impune  tolerat. 

Cum  inflammatione  majorum  intestino- 
rum suppuratio  frequenter  una  adest.  Signa 

sequentia  lias  plerumque  indicant  : dolor 
jam  minus  saevit ; horrores  corporis  fre- 
quentes sunt  cum  sensu  ponderis  et  anxie- 
tatis in  praecordiis  ; pulsus  initio  debilis,  ci- 
to durus  et  frequens  fit ; febris  levis  sequi- 
tur, cum  sudoribus  frigidis  nocturnis,  aliis - 
que  hecticae  indiciis  conjuncta.  Si  vero 
abscessus  in  intestinum  materiam  purulen- 
tam, concretione  facta,  profundit,  et  haec  fae- 
cibus miscetur,  vita  aliquando  sospitatur; 
si,  contra,  in  cavum  abdominis  sese  deplet, 
inflammatio  peritonaei  lethalis  sequitur,  et 
pallida  mors  miserum  brevi  extinguit. 

Cum  vero  gangraena  signis  omnibus  aliis 
Enteritidis  supervenit,  indicia  alia  evanes- 
cunt ; dolor  subito  cessat  ; decipitur  saepe 
non  tantum  aegrotus,  sed  amici  et  ipse  ali- 
quando medicus  blanda  hac  malorum  inter- 
missione. Sed  vires  brevi  labuntur  ; pulsus 
fit  debilis,  abnormis,  quam  numerari  potest 
frequentior  : sudor  gelidus  e corpore  manat ; 
singultus  moleste  habet ; intestina  relaxata 
aereque  tensa  abdomen  tumefaciunt ; urina 
suppressa,  subsultus  tendinum,  syncope, 
vultus  cadaverosus,  facies  Hippocratica, 
mors  tandem  subsequuntur. 

DE  SIGNORUM  RATIONE. 

De  dolore  observandum  est,  omnem  no- 
vam vel  imperfectam  actionem  fere  sensum 
animi  excitare.  Ideo  sequitur,  ut,  quo  ve- 
hementior  nova  actio  sit,  eo  acutior  novus 
inde  excitatus  sensus  futurus  sit.  Sequitur 
etiam  ut  si  novae  actioni  naturalis  cujus- 
dam  aliis  impedimentum  conjungatur,  sen- 
sus novus  tanto  intensior  sit  futurus.  Itaque 
intestinorum  inflammatio,  quae  has  duas 
conditiones  una  jungit,  sensum  acutissi- 
mum creare  debet.  Hunc  sensum  vehe- 
mentem, intolerabilem,  qui  dolor  est,  par- 
tium earundem  mobilitas  innata,  ingensque 
nervorum  vasorumque  copia  iis  distributa, 
singulariter  exaugent. 

Vomitus  ex  consensu  inter  ventriculum  et 
intestina  perpetuo  gignitur  : haud  aliter 
quam  Hernia,  colica,  ictibus  abdomini  im- 
pactis, paracentesi  abdominis,  recens  enixis 
fieri  solet.  Consortium  ope  nervi  sympathetici 
conservari  putatur.  Tanto  propior  inflam- 

mationis  sedes  ventriculo,  eo  gravior  vomi- 
tus. 

Alvi  durities  aut  laxitas,  e conditione 
membranae  mucosae  pendere  putatur ; sed 
de  hac  re  haud  satis  constat. 


DE  CADAVERIS  SECTIONE. 

Quanto  acutior  fuerit  inflammatio,  quan- 
to diutius  remanserit,  tanto  fere  magis  sese 
per  cavum  abdominis  ca Aeraque  viscera  se- 
se extendisse  videtur ; sed  non  semper. 
Statim  sub  initio  morbi  extinctis,  intestina 
crassiora  et  praeter  consuetudinem  rubra 
inveniuntur ; sed  celeberrimus  Doctor 
Monro  se  eadem  viridi  colore  aliquando  vi- 
disse testatur.  Peritonaeum  non  semper 
afficitur  sed  si  intensa  fuerit  inflammatio, 
strato  lymphae  coagulatae  contegitur;  et 
Doctor  Baillie  auctor  est,  ex  inflammatio- 
ne violentiore  se  lymphae  portiones  per  su- 
perficiem peritonaei  abdominalis  internam 
sparsas  vidisse.  Hoc  tamen  rarius  occurrit. 
Intestina  simul  densiora  suntetponderosiora. 

quam  in  statu  sano.  Color  nonnunquam 
nigerrimus,  portione  magna  sanguinis  extra 
vasa  effusa.  Interdum  haec  effusio  nonnul- 
lis pro  gangraena  sese  ostendit ; sed  quae 
sequuntur  discrimina  fere  sufficient.  Cum 
gangraena  adest,  intestina  nigrum,  lividum, 
aliquando  cinereum  colorem  monstrant,  fa- 
brica ita  destructa,  ut  digito  facile  lacerabi- 
lia sint ; splendor  quoque  peritonaei  integen- 
tis amissus.  Nulla  canalis  intestinalis  sedes 
non  inflammationi  obnoxia  est,  ejusque  se- 
quelis ulcerationi  et  suppurationi ; sed  ul- 
ceratio saepius  occurrit  in  minoribus  quam 
majoribus.  Cum  vero  in  utravis  videtur, 
forma  ejus  valde  varia  est,  marginibus  nunc 
dentatis,  nunc  naturalibus ; cavitate  modo 
profunda,  modo  perquam  superficiali,  quasi 
leniter  scalpello  erasa. 

Saepius  vero  accidit,  portionem  intestini 
exulceratam  visceri  cuiquam  alii  adhaerere, 
saepe  quidem  ut  inter  duo  cava  communica- 
tio aperiatur.  Saepe  hoc  inter  rectum  et 
vesicam  fit,  ut  pus  renibus  viisque  urinali- 
bus formatum,  per  alvum  descendat ; et  vi- 
ta hujusmodi  miserrima  diu  saepe  protrahi- 

tur.  Quum  Enteritis  intus-susceptione  ex- 
citata est,  portio  intestini  alteram  introisse 
per  aliquod  spatium  invenitur,  cum  parte 
mesenterii.  Superior  portio  fere  inferiorem 
init,  sed  contrarium  aliquando  accidere  vide- 
tur. Sedes  intus-susceptionis  plerumque 
est,  qua  ileum  in  capite  caeco  coli  desinit ; 
id  quod  saepius  fore,  monstrat  ilii  tenuitas, 
cum  coli  magnitudine  comparata.  Doctor 
Baillie  dicit,  hoc  saepe,  in  infantibus  ob- 
servari nec  ullis  mortem  malis  praegressis  ; 
sed  alias  inflammationem  magnam  gigni,  et 
partes  prersas  crassiores  fieri,  et  simul  ad- 
haesionibus agglutinari,  quae  cibi  transitum 
impediunt,  mortemque  inducunt. 


DE  DIAGNOSI. 

Ad  diagnosin  pertinent,  Colica,  Gastritis, 
Nephritis,  Dysenteria,  Hepatitis,  Peritonitis. 

Colica  sine  febre  est ; dolor,  ex  intervallo 
rediens,  pressu  semper  minuitur,  pulsus 
tardus,  plenus,  mollis  est ; haec  indicia  ab 
Enteritide  satis  discriminant. 

Gastritis  habet  vomitus  et  singultus  ve- 
hementiores,  sitim  indomabilem,  vires  mul- 
tum imminutas,  magis  quam  in  aliis  visce- 
rum inflammationibus ; nec  tamen  in  eo  do- 
lor torquens  circa  umbilicum  sentitur,  nec 
pressus  infra  umbilicum  excruciat,  nec  al- 
vus ita  adstricta  est. 

Nephritis  facile  distinguitur  stupore  cru- 
ris ex  latere  affecto,  dolore  cursum  urete- 
rum sequente,  testis  retractione,  crebro  uri- 
nae reddendae  desiderio,  vel  suppressione. 

Inter  Dysenteriam  et  Enteritidem  dig- 
noscimus dejectionibus  frequentibus  prioris, 
neque  minus  tenesmo,  sanguine  faecibus 
mucosis  mixto.  Denique,  vires  vix  unquam 
Dysenterici  aeque  depressae ; dolores  tolera- 
biles sunt,  et  abdominis  pressu  levandi. 

Hepatitidem  acutam  discernimus  dolore 
pungente  in  hypochondrio  dextro,  qui  ad 
dorsum  atque  claviculam  tendit,  comitante 
simul  summae  cutis,  tunicae  conjunctivae 
et  urinae  flavedine,  et  difficili  in  latus  sinis- 
trum decubitu. 

Peritonitis  abdominis  tensionem  fere  habet, 
atque  Cruciabilem  dolorem  ex  levissimo 

abdominis  tactu  ; eundem  magis  etiam  ex- 
auget spiritus  plenus,  quam  in  Enteritide 
fieri  solet.  Vomitus  non  semper  adest ; al- 
vus forte  minus  pertinaciter  adstricta  est. 
Aeger  dorso  recumbit  cruribus  reductis, 
nec  alium  corporis  positum  tolerare  potest. 


DE  PROGNOSI. 

Ingens  hujus  morbi  periculum,  subita  et 
saepe  lethalis  terminatio  medicos  admonent, 
ne  temerariam  afferant  prognosin.  Quamvis 
enim  principio  morbus  appareat  levis,  pro- 
gressu periculosissimus  evadit.  Si  remedia 
bene  responderint,  iisque  inflammatio  jam 
cedere  visa  sit,  cum  pulsu  pleniore,  firmiore, 
aliisque  febris  decedentis  indiciis,  vel  ut  cute 
humida,  lingua  nitida,  nausea  et  vomitu  mi- 
tigatis, viribus  haud  ita  fatigatis ; tum  prog- 
nosin faustam  pronunciare  licebit.  Sed  in- 
terdum periculum  maximum  apparet  proti- 
nus a primis  morbi  diebus ; atque  si  sic  per- 
stet, etiam  remediis  ideoneis  adhibitis,  cum 
alvi  adstrictione,  vomitu,  et  singultu  super- 

venientibus,  cum  febre  multa,  pulsu  parvo, 
debili,  et  frequenti,  tum  infaustissimum 
praesagium  erit.  Doctor  Wilson  Philip 
docet,  periculi  plus  subesse  cum  intestina 
tenuiora  afficiuntur,  et,  uti  supradiximus  eo 
plus,  quo  ventriculo  proprius. 


DE  MEDENDI  RATIONE. 

In  progressu  hujus  morbi  veloce,  tempus 
quo  spem  vitae  conservandae  aegro  propo- 
nere possumus,  brevissimum  est.  Sit  igitur 
medicatio  nostra  alacris,  potens  ; neque  ta- 
men alia  respicienda  sunt  medendi  consi- 
lia, quam  quae  caeteris  inflammationibus 
accommodata  sunt. 

Imprimis,  cordis  et  arteriarum  impetum 
imminuere  oportet ; 

Deinde,  obstructionis  causas  ab  intestinis 
amovere. 

Statim  ab  impetus  morbi  initio  ad  libera- 
lem sanguinis  detractionem  confugere  opor- 


16 


DE  ENTERITIDE. 


tet.  Haec  brevibus  intervallis  celebretur, 
pro  signorum  violentia,  pro  aegri  aetate  et 
viribus  repetenda.  Post  autem  primam  de- 
tractionem, si  morbus  cedere  non  videtur, 
dolore  abdominis  permanente,  et  pressu, 
vomitu,  et  constipatione  aucto,  missionem 
sanguinis  iterare  opportunum  erit.  Quarta 
deinde  vel  quinta  hora,  copia  sanguinis  missi 
nihil  obstante,  pulsus  antea  parvus  et  durus, 
nunc  plenus  et  mollis  est.  Post  venaesec- 
tionem  liberum,  missio  sanguinis  topica  hi- 
rudinibus plurimis  abdomini  admotis,  per- 
utilis erit.  Hirudines  semper  cucurbitulae 
anteponuntur,  quia  hujus  pressus  necessarius 
dolorem  auget ; atque  hirudines  facilius  ap- 
plicantur. 

De  Epispasticorum  usu  inter  Medicos  sa- 
tis convenit.  Novam  actionem  movet,  atque 
quoniam  lata  quasi  lege  natura  sanxit,  duas 
uno  in  corpore  morbosas  subsistere  non  posse, 
vetustior  fere  opprimitur,  praeterea  corpore 
vacuefaciendo  nonnihil  prosunt ; derivando 
quoque,  post  fomenta  adhibita,  maximopere 
juvant. 

Purgantia  post  inflammationem  idoneis 
remediis  subactam,  ad  alvi  duritiem  tollen- 
dam, admoveri  oportet.  Hoc  tamen  non  ap- 
prime necessarium,  cum  non  causa  sed  ef- 
fectus potius  morbi  videatur.  Enemata,  ex 
infuso  sennae  et  sulphate  magnesiae  com- 
posita, oleo  ricini  adjecto,  liuic  usui  com- 
modissima sunt.  Sed  si  ventriculus  medi- 
camenta ferat,  purgantia  lenia  per  os  exhi- 
bere potius  erit. 

Statim  sub  initio  morbi  acria  purgantia 
ingerere,  consuetudo  Medicorum  recentium 
perniciosa  fuit : sed  infusum  sennae  cum 
sulphate  magnesiae  non  incommodum  erit, 
pauxillo  magnesiae  ustae  adjecto,  inquit 
Tiiomas,  ne  ventriculum  offendat.  Pari 
ratione,  pilulae  ex  submuriate  hydrargyri, 
et  extracto  colocynthidis  opii  nonnihil  pro- 
sunt. Omnium  vero  utilissimum  oleum  ri- 
cini est,  cujus  lenis  admodum  natura  intes- 
tinis inflammatis  optime  convenit.  Doctor 
Aumstrong  nuper  opium  proposuit,  velut 
remedium  utilissimum  post  inflammationem 
sanguine  misso  domatam,  exhibendum.  Id 

scilicet,  plena  dosi  praebet,  et  sic  continuat, 
donec  omnia  signa  molesta  sublata  fuerint. 
Fotus  calidi  ventri  applicari,  et  crebro  repeti 
debent,  postquam  signa,  sanguine  abstracto 
allevata  sunt.  Ad  horas  duas,  plusque,  si 
opus  visum  sit,  continuentur ; namque  ad 
dolorem  et  tormina  mitiganda  saepe  haud 
mediocriter  valent.  Si  quidem  priusquam 
inflammatio  idoneis  remediis  subacta  fuerit, 
fotus  ventri  admoveantur,  calorem  febrilem 
potius  angere  videntur,  nec  valde  dolorem 
leniunt.  Siquando  Enteritis  &&T Hernia  ex 
incarcerata  orta  sit,  omnia  auxilia  supra  tra- 
dita parum  proficient,  antequam  portio  in- 
testini delapsa,  mali  scilicet  origo,  libere- 
tur. 

Si  vero  materia  quaevis  acris  aut  venefica 
in  ventriculum  recepta,  inflammationem  ex- 
citat, vomitorium  tum  aliquid  proficere  po- 
test, aut  antlia  ad  venena  ventriculo  eji- 
cienda nuper  inventa.  Humores  quidam 
mites  poti  aliquando  adjuvare  possunt. 

Quin,  si  substantiae  ipsius  naturam  com- 
pertam habeamus,  medicamenta  hanc  des- 

truere  aut  mitigare  valentia,  qualia  anti- 
dota dici  solent,  statim  administrari  de- 
bent. 

Postremo,  alia  multa  remedia  apud  di- 
versos auctores  memorata  sunt  ; sed  supra 
traditis  malo  certissime  Medicus  succurrere 
poterit. 


FINIS. 


' 


